জাহানারা ইমাম
জাহানারা ইমাম ( জন্ম: মে ৩, ১৯২৯ - মৃত্যু:জুন ২৬, ১৯৯৪) একজন বাংলাদেশী লেখিকা, শহীদ জননী, কথাসাহিত্যিক, শিক্ষাবিদ এবং একাত্তরের ঘাতক দালাল বিরোধী আন্দোলনের নেত্রী। তাঁর বিখ্যাত গ্রন্থ একাত্তরের দিনগুলি। একাত্তরে তাঁর জ্যেষ্ঠ পুত্র শফি ইমাম রুমী দেশের মুক্তিসংগ্রামে অংশগ্রহণ করেন এবং কয়েকটি সফল গেরিলা অপারেশনের পর পাকিস্তানি সেনাবাহিনীর হাতে গ্রেফতার হন এবং পরবর্তীতে নির্মমভাবে শহীদ হন। বিজয় লাভের পর রুমীর বন্ধুরা রুমীর মা জাহানারা ইমামকে সকল মুক্তিযোদ্ধার মা হিসেবে বরণ করে নেন৷ রুমীর শহীদ হওয়ার সূত্রেই তিনি শহীদ জননীর মযার্দায় ভূষিত হন৷
ইবনে কাইয়িম
মুহাম্মদ ইবনে আবু বকর (ইবনে কাইয়িম ("নীতির সন্তান") বা ইবনে কাইয়িম আল জাউজিয়া ("জাউজিয়া বিদ্যালয়ের নীতির সন্তান") বলে অধিক পরিচিত) (১২৯২–১৩৫০ খ্রিষ্টাব্দ / ৬৯১–৭৫১ হিজরি) ছিলেন আরব বংশোদ্ভূত একজন ইসলামি পন্ডিত। তাকে কখনো কখনো “হৃদয়ের পন্ডিত” বলে অবিহিত করা হয়। কর্মজীবনে তিনি মানব আচরণ, নৈতিকতা, হাদিস ও ফিকহ নিয়ে গবেষণা করেছেন।